Fransk sommerdagbok

Fransk sommerdagbok (originaltittel: La Baule-les-Pins) er en fransk film fra 1990, regissert av Diane Kurys.

Handling 
På en sommerferie i 1958 reiser Frédérique på 13 år og søsteren hennes Sophie på 8 år sammen med moren sin Léna og barnepiken Odette. Faren deres Michel har bestemt seg for å bli værende i Lyon og passe på virksomheten hans, samtidig som resten av familien reiser til La Baule-les-Pins. Der skal familien møte jentenes onkel Léon, tante Bella og søskenbarna deres. Men det viser seg at Léna har en elsker. Léon og Bella aksepterer ham motvillig, selv om han er ung, arbeidsløs og sover i et telt.

Senere reiser han sin vei, for å bo hos en venn i New York, etter å ha tryglet Léna om å skilles fra ektemannen hennes og reise sammen med ham. Hun bestemmer seg for å reise til Paris og finne seg en jobb. Men når Michel endelig dukker opp i La Baule-les-Pins blir han forferdet over å oppdage at hans kone har forsvunnet,  og barna deres er forlatt. Når han møter Léna igjen ødelegger Michel bilen hennes, og de havner i en konfrontasjon foran Odette og de vettskremte jentene. Michel flytter ut kort tid senere, og prøver å forsone seg med familien sin. Men Léna er fast på at hun har forlatt ektemannen sin for alltid.

Skuespillere 
 Nathalie Baye som Léna Korski
 Richard Berry som Michel Korski
 Zabou Breitman som Bella Mandel
 Jean-Pierre Bacri som Léon Mandel
 Vincent Lindon som Jean-Claude
 Valeria Bruni Tedeschi som Odette
 Julie Bataille som Frédérique
 Candice Lefranc som Sophie

Referanser

Eksterne lenker 

Filmer fra 1990